text: Fanger flygtede gennem 60 cm tyk mur
  27 marts 2014 kl. 15.55
  De to efterlyste fanger Alaa Saktani og Hameed Qatra flygtede gennem en 60 centimeter tyk mur i Tønder Arrest forrige mandag. Det skriver tv2.dk.
  De undslupne fanger har lavet et hul gennem muren med en knækket saks og spidsen af en skruetrækker. Hullet er lavet under en seng i en celle på arrestens første sal.
  I alt tre fanger forsøgte at flygte, men den tredje blev overmandet af en fængselsbetjent. De to andre er efterlyst via Interpol.
  Tv2.dk har lavet en animation af fangernes flugt fra arresten i Tønder. Se den ved at følge linket herunder.
  Læs mere og se animation af flugten på tv2.dk her.
  